cyanic-selkie/wikianc huggingface dataset:
ปฏิบัติการโมเสส
หลังจากการประชุมลับของคณะรัฐมนตรีอิสราเอลเมื่อเดือนพฤศจิกายน 2527 การตัดสินใจเดินหน้ากับปฏิบัติการโมเสส จึงเริ่มขึ้นในวันที่ 21 พฤศจิกายน 2527 โดยใช้สายการบินทรานส์ยุโรปแอร์เวย์ขนย้ายชาวเอธิโอเปีย 8,000 คนออกจากซูดาน ผ่านบรัสเซลส์มายังอิสราเอล สิ้นสุดปฏิบัติการโมเสสวันที่ 5 มกราคม 2528 ตลอดระยะเวลา 7 สัปดาห์ของปฏิบัติการโมเสส มีการใช้สายการบินทรานส์ยุโรปแอร์เวย์มากกว่า 30 เที่ยวบิน เพื่อนำชาวยิวเอธิโอเปียครั้งละประมาณ 200 คนไปยังอิสราเอล โดยบินออกจากซูดานในช่วงเวลาใกล้กับชาวมุสลิมเดินทางไปทำพิธีฮัจย์ที่เมกกะ ดังนั้นการใช้สายการบินทรานส์ยุโรปแอร์เวย์ จึงไม่เป็นที่ต้องสงสัยจากเจ้าหน้าที่สนามบิน
แม้ว่าก่อนที่จะมีปฏิบัติการโมเสส ก็มีผู้อพยพชาวยิวเอธิโอเปียราว 250 คนเดินทางไปอิสราเอล ชาวเบต้าอิสราเอล(ยิวเอธิโอเปีย)นับพันคนได้หลบหนีออกจากเอธิโอเปีย ด้วยการเดินเท้าเพื่อไปยังค่ายผู้ลี้ภัยในซูดาน ซึ่งต้องใช้เวลาเดินทางราว 2  สัปดาห์ถึง 1 เดือน คาดว่ามีผู้เสียชีวิตราว 4,000 คนระหว่างการเดินทาง เพราะความรุนแรงในการสู้รบงและความเจ็บป่วยระหว่างทาง
ซูดานอนุญาตให้อิสราเอลอพยพผู้ลี้ภัยชาวยิวเอธิโอเปียอย่างลับ ๆ สองวันหลังจากปฏิบัติการโมเสส เริ่มมีนักข่าวชาวยิวเขียนเกี่ยวกับ การช่วยเหลือชาวเอธิโอเปียชาวยิวหลายพันคน ปฏิบัติการโมเสสสิ้นสุดลงเมื่อวันศุกร์ที่ 5 มกราคม 2528 หลังจากที่ นายชิมอน เปเรส นายกรัฐมนตรีอิสราเอลจัดแถลงข่าว ยืนยันการอพยพชาวยิวเอธิโอเปียด้วยการขนส่งทางอากาศ ในขณะเดียวกันก็ชอให้ผู้สื่อข่าวทุกคนไม่ให้ข่าวใด ๆ เกี่ยวกับเรื่องนี้กับชาวบ้านอีก ซูดานได้พยายามเร่งเวลาการขนส่งชาวยิวเอธิโอเปียทางอากาศ  หลังจากที่นายกรัฐมนตรีอิสราเอลได้ให้สัมภาษณ์  เพราะเมื่อข่าวดังกล่าวเริ่มไปถึงพันธมิตรอาหรับ(ที่ไม่ชอบอิสราเอล) ทำใหุ้ทกอย่างจบสิ้นลงทันที เพราะสื่อมวลชนในประเทศอาหรับต่างกดดันซูดานให้ยุติการขนส่งทางอากาศ  แม้ว่าจะประสบความสำเร็จในการอพยพชาวยิวเอธิโอเปียมาอิสราเอล แต่ก็มีเด็กจำนวนมากเสียชีวิตในค่ายหรือในระหว่างการบินไปยังอิสราเอล และมีรายงานว่าพ่อแม่ของเด็กที่ตายต้องพาศพลูกของตนลงมาจากเครื่องบิน
ชาวยิวเอธิโอเปียราว 1,000 คนถูกทิ้งไว้ข้างหลังประมาณ 500 คน ก่อนที่จะอพยพตามมาในภายหลัง ด้วยความร่วมมือของสหรัฐอเมริกา ในปฏิบัติการโจชัว ทำให้เด็กจำนวนมากกว่า 1,000 คนที่ถูกเรียกว่า เด็กกำพร้าของสถานการณ์ ได้อพยพมาอยู่ในอิสราเอล  โดยพวกเด็ก ๆ ต่างพรากจากครอบครัวของตนที่ยังคงตกค้างอยู่ในแอฟริกา จนกระทั่งอีก 5 ปีต่อมา ปฏิบัติการโซโลมอน จึงได้นำชาวยิวเอธิโอเปียจำนวน 14,324 คนมายังอิสราเอลในปี 1991
ปฏิบัติการโซโลมอนในปีพ. ศ. 2534 อิสราเอลต้องจ่ายเงินถึง 26 ล้านดอลลาร์ให้กับรัฐบาลเผด็จการ ขณะที่ปฏิบัติการโมเสสมีคาใช้จ่ายน้อยที่สุดเมื่อเทียบกับปฏิบัติการช่วยเหลือชาวยิวในประเทศต่าง ๆ มายังอิสราเอล วันที่ 14 พฤศจิกายน 2553 คณะรัฐมนตรีอิสราเอลอนุมัติแผนการอนุญาตให้เพิ่มชาวยิวเอธิโอเปีย Falash Mura อีก 8,000 คนเพื่ออพยพมายังอิสราเอล และเมื่อวันที่ 16 พฤศจิกายน 2558 คณะรัฐมนตรีอิสราเอลได้ลงมติเป็นเอกฉันท์เห็นชอบให้กลุ่ม Falash Mura กลุ่มสุดท้ายอพยพมาอิสราเอลภายใน 5 ปี แต่ทั้งนี้ต้องเป็นไปตามกระบวนการแปลงเป็นชาวยิว  ในเดือนเมษายน 2559 กระทรวงมหาดไทยระบุว่า มีคนรวมกัน 10,300 คนในรอบล่าสุดในช่วง  5 ปีที่ผ่านมา
วัดจากแดง
วัดจากแดง เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่หมู่ที่ 6 บ้านวัดจากแดง ตำบลทรงคนอง อำเภอพระประแดง จังหวัดสมุทรปราการ เจ้าอาวาสรูปปัจจุบันคือ พระราชวัชรบัณฑิต ในปัจจุบันทางวัดยังได้จัดให้มีการเรียนการสอนเพิ่มขึ้น มีหลักสูตรการศึกษาบาลีใหญ่ ซึ่งเป็นหลักสูตรที่ทางวัดจัดทำขึ้นเพื่อการค้นคว้าพระไตรปิฏก การเรียนพระไตรปิฏกฉบับภาษาบาลี และการค้นคว้าคัมภีร์โบราณฉบับต่าง ๆ เป็นอาทิ
ประวัติ
วัดสร้างขึ้นราวปี พ.ศ. 2325 สันนิษฐานว่ามาจากคำว่า จากแดน คือจากคนอพยพมาจากอยุธยา ต่อมาได้เพี้ยนเป็นจากแดง เมื่อสร้างวัดขึ้นแล้วได้ขนานนามตามท้องที่ตั้งวัดสืบต่อมาจนปัจจุบัน วัดจากแดงได้รับพระราชทานวิสุงคามสีมาเมื่อประมาณ พ.ศ. 2330 เดิมมีคลองอยู่ข้างวัดแต่ต่อมาได้ถมคลองเป็นถนนชื่อ ถนนจากแดง
อาคารเสนาสนะ
ในวิหารมี หลวงพ่อหิน ซึ่งขุดพบบริเวณโบสถ์เก่า คาดว่าสร้างขึ้นประมาณ พ.ศ. 2325 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2524 จนถึงปัจจุบัน
เนติมา อัมพุช
เนติมา อัมพุช' เป็นนักร้อง และนักแต่เพลงชาวไทย มีผลงานเพลงแนวอัลเทอร์เนทีฟ ในช่วงปี พ.ศ. 2539 เป็นที่จดจำในฐานะนักร้องสาวอัลเทอร์เนทีฟ ในช่วงยุค 1990 มีผลงานพลงที่คุ้นหู คือเพลง "ไม่พร้อม"
ประวัติ
เนติมา อัมพุช เป็นที่รู้จักกันในชื่อ เนติมา (NETIMA) เป็นนักร้องหญิงชาวไทย ในภาพลักษณ์นักร้องสาวผมยาว ผิวขาวหน้าตาสะสวย มีผลงานแนวเพลงป็อป, อะคูสติก, ออลเทอร์นาทิฟ ภายใต้ค่าย BMG มีผลงานช่วงปี พ.ศ. 2539 - พ.ศ. 2541
เนติมาจบการศึกษารับดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย และปัจจุบันสำเร็จการศึกษาระดับปริญญาโทจาก มหาวิทยาลัยนิวเซาท์เวลส์ (The University of New South Wales) คณะการตลาด (Marketing)
เนติมา ออกอัลบั้มเดี่ยวเป็นของตนเองเมื่อปี พ.ศ. 2539 โดยออกอีพี (หรือมินิ อัลบั้ม) อัลบั้ม ชื่อชุด "NETIMA" ก่อนที่จะออกอัลบั้มเต็ม โดยใช้ชื่ออัลบั้มว่า "ดีกว่า" มีเพลงฮิตที่เป็นที่รู้จักในฐานะนักร้องแนวอัลเทอร์เนทีฟ คือเพลง "ไม่พร้อม" ก่อนปล่อยซิงเกิลต่อมา เช่นเพลง "ฝาก (อย่าทำลาย)" และเพลง "ดีกว่า" เป็นต้น
ซึ่งในการทำงานในอัลบั้มนี้ เนติมามีส่วนร่วมในการแต่งเพลงเพลง และทำนองเพลงอีกด้วย เนติมาได้ออกผลงานอัลบั้มเดี่ยวเพียงหนึ่งชุดเท่านั้น
แต่เป็นที่จดจำในฐานะนักร้องแนวอัลเทอร์เนทีฟ ในยุค 1990 ปัจจุบันเธอเป็นนักร้องอยู่ที่ร้าน Honey Pie พระราม 6 และได้ทำงานอยู่ที่ Starcom Media
เขตปกครองคณะสงฆ์จังหวัดอุตรดิตถ์
การปกครองคณะสงฆ์ระดับจังหวัดอุตรดิตถ์เป็นไปตาม พรบ.คณะสงฆ์ พ.ศ. 2505 ฉบับแก้ไข พ.ศ. 2535 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดอุตรดิตถ์ ที่มีการปกครองคณะสงฆ์อยู่ภายใต้ เขตปกครองคณะสงฆ์หนเหนือ เขตปกครองคณะสงฆ์มหานิกาย ภาค 5 โดยจัดแบ่งการปกครองภายในเป็น 9 อำเภอ (9 เจ้าคณะเภอ) 59 ตำบล (59 เจ้าคณะตำบล)
ปัจจุบันในฝ่ายคณะสงฆ์มหานิกายมี (1) พระปัญญากรโมลี (นิพนธ์ ปญฺญาสาโร) เจ้าอาวาสวัดท่าไม้เหนือ ตำบลบ้านหม้อ อำเภอพิชัย จังหวัดอุตรดิตถ์ เป็น เจ้าคณะจังหวัดอุตรดิตถ์ (2) พระศรีปริยัติวิมล (ตึ่ง ปริธมฺโม) เจ้าอาวาสวัดคลองโพธิ์ (จังหวัดอุตรดิตถ์) ตำบลบ้านเกาะ อำเภอเมือง จังหวัดอุตรดิตถ์ เป็น รองเจ้าคณะจังหวัดอุตรดิตถ์
สมัยอยุธยา
1.พระสังฆราชา
●พระพากุลเถระ (เรือน) อดีตเจ้าอาวาสวัดพระฝางสวางคบุรีมุนีนาถ อำเภอเมือง 《พระสังฆราชา เมืองสวางคบุรี》
สมัยธนบุรี
1.พระราชาคณะเจ้าคณะรอง
●พระพิมลธรรม อดีตเจ้าอาวาสวัดคุ้งตะเภา อำเภอเมือง 《พระราชาคณะในสมัยกรุงธนบุรี เจ้าคณะใหญ่เมืองฝาง》
สมัยรัตนโกสินทร์
1.พระราชาคณะชั้นธรรม
●พระธรรมมหาวีรานุวัตร (อำนวย จนฺทสโร) อดีตเจ้าอาวาสวัดคลองโพธิ์ พระอารามหลวง อำเภอเมือง 《อดีตที่ปรึกษาเจ้าคณะภาค 5 อดีตที่ปรึกษาเจ้าคณะจังหวัดอุตรดิตถ์ และอดีตเจ้าคณะจังหวัดอุตรดิตถ์》
2.พระราชาคณะชั้นราช
●พระราชประสิทธิคุณ (ทองคำ ปริสุทฺโธ) อดีตเจ้าอาวาสวัดท้ายตลาด อำเภอเมือง 《อดีตเจ้าคณะจังหวัดอุตรดิตถ์》
3.พระราชาคณะชั้นสามัญ
●พระสุธรรมเมธี (บันลือ ธมฺมธโช) อดีตเจ้าอาวาสวัดธรรมาธิปไตย อำเภอเมือง 《อดีตเจ้าคณะจังหวัดอุตรดิตถ์》
●พระสุธรรมญาณ (ทองคำ กมโล) อดีตเจ้าอาวาสวัดเจดีย์คีรีวิหาร อำเภอลับแล 《อดีตที่ปรึกษาเจ้าคณะจังหวัดอุตรดิตถ์》
●พระนิมมานโกวิท (ทองดำ ฐิตวณฺโณ) อดีตเจ้าอาวาสวัดท่าทอง อำเภอเมือง 《อดีตที่ปรึกษาเจ้าคณะอำเภอเมืองอุตรดิตถ์ และอดีตเจ้าคณะอำเภอเมืองอุตรดิตถ์》
●พระสิทธิญาณมุนี (อุดร เขมธมฺโม) อดีตเจ้าอาวาสวัดหมอนไม้ อำเภอเมือง 《อดีตเจ้าคณะอำเภอเมืองอุตรดิตถ์》
อดีตเจ้าคณะจังหวัด
1.พระครูวิเชียรปัญญามหามุนี (เรือง) อดีตเจ้าอาวาสวัดพระยาปันแดน และอดีตเจ้าอาวาสวัดท่าถนน ระหว่างพ.ศ.2460 - พ.ศ.2470
2.พระครูวิเชียรปัญญามุนี (สอน ธมฺมโชโต) อดีตเจ้าอาวาสวัดใหญ่ท่าเสา ระหว่างพ.ศ.2470 - พ.ศ.2480
4.พระสุธรรมเมธี (บันลือ ธมฺมธโช) อดีตเจ้าอาวาสวัดธรรมาธิปไตย ระหว่างพ.ศ.2486 - 2493
5.พระราชประสิทธิคุณ (ทองคำ ปริสุทฺโธ) อดีตเจ้าอาวาสวัดท้ายตลาด ระหว่างพ.ศ.2505 - 2535
6.พระธรรมมหาวีรานุวัตร (อำนวย จนฺทสโร) อดีตเจ้าอาวาสวัดคลองโพธิ์ พระอารามหลวง ระหว่างพ.ศ.2535 - 2557
พระราชาคณะ
●พระราชวชิรากร (นิพนธ์ ปญฺญาสาโร) เจ้าอาวาสวัดท่าไม้เหนือ 《เจ้าคณะจังหวัดอุตรดิตถ์》
●พระศรีปริยัติวิมล (ตึ่ง ปริธมฺโม) เจ้าอาวาสวัดคลองโพธิ์ พระอารามหลวง 《รองเจ้าคณะจังหวัดอุตรดิตถ์》
●พระอุดมปิฎก (วิจารณ์ มหาปญฺโญ) รองเจ้าอาวาสวัดคลองโพธิ์ พระอารามหลวง 《เจ้าคณะอำเภอพิชัย》
เจ้าคณะจังหวัด
จังหวัดอุตรดิตถ์ มีเขตปกครองคณะสงฆ์จำนวน 9 อำเภอ และระดับการปกครองตำบล 59 ตำบล
แคลเซียมออกซาเลต
แคลเซียมออกซาเลต (calcium oxalate) เป็นเกลือแคลเซียมของออกซาเลต ลักษณะเป็นของแข็งสีขาว ไม่มีกลิ่น มีมวลโมเลกุล 146.16 g/mol แคลเซียมออกซาเลตมีสูตรเคมีคือ CaC2O4·(H2O)x โดย x เป็นได้ตั้งแต่ 1-3 หรือพบได้ 3 แบบ แบบมอโนไฮเดรตพบในแร่วีเวลไลต์ แบบไดไฮเดรตพบในแร่เวดเดลไลต์ และแบบไตรไฮเดรตพบในแร่เคาไซต์
เนื่องจากแคลเซียมออกซาเลตไม่ละลายน้ำ จึงทำให้การทานอาหารที่มีแคลเซียมออกซาเลตเป็นเวลานานอาจก่อให้เกิดโรคนิ่วไตได้ ผักที่มีแคลเซียมออกซาเลตสูง ได้แก่ ปวยเล้ง กระเจี๊ยบ ผักปลัง กระเฉด และชะมวง
วัดคู่สร้าง
วัดคู่สร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านวัดคู่สร้าง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
วัดคู่สร้างสร้างโดยสองสามีภรรยาชื่อสุดและรอด เป็นผู้ถวายที่ดินและดำเนินการสร้างวัดเริ่มตั้งแต่ พ.ศ. 2412 ขนานนามวัดว่า วัดสุดรอดศรัทธาธรรม ต่อมาเปลี่ยนชื่อเป็น วัดคู่สร้าง เพื่อเป็นเกียรติแก่สองสามีภรรยาผู้สร้าง วัดคู่สร้างได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 และได้ประกอบพิธีผูกพัทธสีมาเมื่อวันที่ 7 เมษายน พ.ศ. 2513 วัดได้เปิดสอนพระปริยัติธรรมเริ่มมาตั้งแต่ พ.ศ. 2490 โรงเรียนสอนเด็กก่อนเกณฑ์ เปิดสอนตั้งแต่ พ.ศ. 2515 ยังมีหน่วยอบรมประชาชนประจำตำบล ห้องสมุด และโรงเรียนประชาบาลตั้งอยู่ในวัด วัดคู่สร้างยังได้รับวัดพัฒนาตัวอย่างและอุทยานศึกษา เจ้าอาวาสองค์ปัจจุบันคือ พระมงคลญาณวิกรม (บัญญัติ โชติธมฺโม)
เอลีเตอเซเรียน
เอลีเตอเซเรียน (Eliteserien) เป็นลีกฟุตบอลสูงสุดของประเทศนอร์เวย์ ก่อตั้งในปี ค.ศ. 1937
งานประกาศผลรางวัลออสการ์ ครั้งที่ 74
งานประกาศผลรางวัลออสการ์ ครั้งที่ 74 เป็นงานมอบรางวัลสำหรับภาพยนตร์ที่เข้าฉายในปีค.ศ. 2001
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
A Beautiful Mind
นักแสดงนำชายยอดเยี่ยม
Training Day - Denzel Washington
นักแสดงสมทบหญิงยอดเยี่ยม
A Beautiful Mind - Jennifer Connelly
ผู้กำกับยอดเยี่ยม
A Beautiful Mind - Ron Howard
บทภาพยนตร์ดั้งเดิมยอดเยี่ยม
Gosford Park - Julian Fellowes
บทภาพยนตร์ดัดแปลงยอดเยี่ยม
A Beautiful Mind - Akiva Goldsman
ถ่ายภาพยอดเยี่ยม
The Lord of the Rings: The Fellowship of the Ring - Andrew Lesnie
กำกับศิลป์ยอดเยี่ยม
Moulin Rouge! - Catherine Martin and Brigitte Broch
บันทึกเสียงยอดเยี่ยม
Black Hawk Down - Michael Minkler, Myron Nettinga and Chris Munro
ลำดับภาพยอดเยี่ยม
Black Hawk Down - Pietro Scalia
ลำดับเสียงยอดเยี่ยม
Pearl Harbor - Christopher Boyes and George Watters II
เทคนิคพิเศษยอดเยี่ยม
The Lord of the Rings: The Fellowship of the Ring - Jim Rygiel, Randall William Cook , Richard Taylor and Mark Stetson
เพลงประกอบภาพยนตร์ยอดเยี่ยม
Monsters, Inc. - Randy Newman for the song If I Didn't Have You
ดนตรีประกอบภาพยนตร์ยอดเยี่ยม
The Lord of the Rings: The Fellowship of the Ring - Howard Shore
ภาพยนตร์แอนิเมชันขนาดสั้นยอดเยี่ยม
For the Birds
ภาพยนตร์สั้นยอดเยี่ยม
The Accountant
ภาพยนตร์สารคดีขนาดสั้นยอดเยี่ยม
Thoth
ภาพยนตร์สารคดียอดเยี่ยม
Murder on a Sunday Morning
ภาพยนตร์ภาษาต่างประเทศยอดเยี่ยม
No Man's Land - Bosnia
ภาพยนตร์แอนิเมชันยอดเยี่ยม
Shrek
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดลำปาง พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ทีวีพูลสตาร์ปาร์ตี้อวอร์ดส์ 2013
ทีวีพูลสตาร์ปาร์ตี้อวอร์ดส์ 2013 เป็นงานฉลองครบรอบ 24 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 13 มิถุนายน 2556 ณ สโมสรกองทัพบก จัดโดยนิตยสารทีวีพูล สำรวจคะแนนเสียงประชาชนโดยสวนดุสิตโพล
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดลำปาง
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอห้างฉัตรและอำเภอเมืองลำปาง [ยกเว้นตำบลบ้านแลง ตำบลบ้านเสด็จ ตำบลกล้วยแพะ ตำบลปงแสนทอง ตำบลพระบาท (นอกเขตเทศบาลนครลำปาง) ตำบลชมพู (นอกเขตเทศบาลนครลำปาง) และตำบลพิชัย (นอกเขตเทศบาลนครลำปาง)]
เขต 3
เขตเลือกตั้งที่ 3 ประกอบด้วยอำเภอแม่เมาะ อำเภอแม่ทะ และอำเภอเมืองลำปาง [เฉพาะตำบลกล้วยแพะ ตำบลปงแสนทอง ตำบลพระบาท (นอกเขตเทศบาลนครลำปาง) ตำบลชมพู (นอกเขตเทศบาลนครลำปาง) และตำบลพิชัย (นอกเขตเทศบาลนครลำปาง)]
เขต 4
เขตเลือกตั้งที่ 4 ประกอบด้วยอำเภอเกาะคา อำเภอเสริมงาม อำเภอสบปราบ อำเภอเถิน และอำเภอแม่พริก
ระฆังเสรีภาพ
ระฆังเสรีภาพ (Liberty Bell) ตั้งอยู่ในอุทยานประวัติศาสตร์แห่งชาติ ในเมืองฟิลาเดลเฟีย รัฐเพนซิลเวเนีย มีการตีระฆังเป็นครั้งแรกเมื่อปี ค.ศ. 1753 และในปี ค.ศ. 1776 เป็นการตีระฆังเพื่อเป็นการประกาศอิสรภาพของอเมริกาจากสหราชอาณาจักร ระฆังถูกย้ายไปมาระหว่างสงครามกับอังกฤษ
ปัจจุบันอยู่ในหอระฆังที่อยู่ด้านหลังของ หอประชุมที่ประกาศอิสรภาพ (Independence Hall)
ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง
ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ
การแข่งขันในรอบมินิลีกของโซนภาคใต้ตอนล่างจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
สนามแข่งขัน
การแข่งขันในโซนภาคใต้ตอนล่างใช้สนามแข่งขันสามแห่งในสองจังหวัด ได้แก่ การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
รอบมินิลีก
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
เขตปกครองคณะสงฆ์ภาค 5
เขตปกครองคณะสงฆ์ภาค 5 เป็นส่วนหนึ่งของเขตปกครองคณะสงฆ์หนเหนือ
ตามพระราชบัญญัติคณะสงฆ์ พุทธศักราช 2505 ฉบับแก้ไขปรับปรุงพุทธศักราช 2535 ที่ให้อำนาจมหาเถรสมาคมในการจัดแบ่ง และแต่งตั้งผู้ปกครองที่เรียกว่าเจ้าคณะภาค อันมีอำนาจหน้าที่ในการมอบนโยบาย บริหารกิจการคณะสงฆ์ ในเข 4 จังหวัด อันประกอบด้วย จังหวัดพิษณุโลก, จังหวัดสุโขทัย, จังหวัดอุตรดิตถ์ และจังหวัดตาก
ปัจจุบันในฝ่ายมหานิกายมีพระพรหมโมลี (สุชาติ ธมฺมรตโน) (ป.ธ.๙) วัดปากน้ำ ภาษีเจริญ เป็นเจ้าคณะภาค
อำนาจหน้าที่เจ้าคณะภาค 5
เจ้าคณะภาค มีอำนาจหน้าที่การปกครองคณะสงฆ์จังหวัดต่างๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
ความเป็นมาของการปกครองคณะสงฆ์ภาค 5
(รอข้อมูล)
ทรวงอก
กายวิภาคศาสตร์ของทรวงอก
ในสัตว์วงศ์ Hominidae ทรวงอกเป็นบริเวณของร่างกายที่อยู่ระหว่างคอและท้องทางด้านหน้าของร่างกาย รวมทั้งอวัยวะภายในและโครงสร้างอื่น ๆ ด้วย โครงสร้างส่วนใหญ่ถูกปกป้องและค้ำจุนโดยกระดูกซี่โครง, กระดูกสันหลัง และกระดูกโอบอก ส่วนประกอบในทรวงอกที่สำคัญมีดังนี้
อกในสัตว์ชนิดอื่น ๆ
ในแมลงและสัตว์ชนิดอื่นที่มีโครงกระดูกภายนอก บริเวณระหว่างส่วนหัวและท้องเรียกว่า อก (thorax)
ในสัตว์เลี้ยงลูกด้วยน้ำนมสี่ขา ต่อมน้ำนมและหัวนมจะอยู่ใกล้ ๆ กับขาหลัง ซึ่งไม่เป็นส่วนหนึ่งของอก ส่วนอวัยวะภายในอื่น ๆ ก็เหมือนกับมนุษย์เพียงแต่มีการเรียงตัวแตกต่างกัน
การบาดเจ็บที่ทรวงอก
การบาดเจ็บที่ทรวงอก (chest trauma, thoracic injury หรือ thoracic trauma) เป็นสาเหตุการเสียชีวิตถึงร้อยละ 25 ของสาเหตุการเสียชีวิตจากการบาดเจ็บทางกายภาพในสหรัฐอเมริกา
การไฟฟ้านครหลวง
การไฟฟ้านครหลวง เป็นรัฐวิสาหกิจที่รับผิดชอบการจำหน่ายไฟฟ้าให้กับประชาชน อยู่ในความรับผิดชอบของกระทรวงมหาดไทย มีพื้นที่บริการในปัจจุบันได้แก่ กรุงเทพมหานคร จังหวัดนนทบุรี และจังหวัดสมุทรปราการ โดยแบ่งออกเป็น 18 เขต และ 14 สาขาย่อย ในอดีตเคยให้บริการจำหน่ายไฟฟ้าครอบคลุมถึงจังหวัดปทุมธานี ต่อมาได้โอนกิจการดังกล่าวให้กับการไฟฟ้าส่วนภูมิภาค (กฟภ.)
ประวัติ
ในปี พ.ศ. 2427 ประเทศไทยเริ่มมีไฟฟ้าใช้ครั้งแรก แต่เป็นการจ่ายไฟฟ้าในส่วนราชการและสาธารณูปโภคโดยจอมพล เจ้าพระยาสุรศักดิ์มนตรี (เจิม แสง-ชูโต) เป็นผู้ให้กำเนิดการไฟฟ้าของไทยตั้งแต่ยังมีบรรดาศักดิ์เป็น เจ้าหมื่นไวยวรนาถ ได้ติดตั้งเครื่องกำเนิดไฟฟ้า เดินสายไฟฟ้า และติดตั้งดวงโคมไฟฟ้าที่ กรมทหาร (ที่ตั้งกระทรวงกลาโหม ในปัจจุบัน) ในวันที่เปิดทดลองใช้ไฟฟ้าครั้งแรก บรรดาขุนนาง ข้าราชการ และประชาชน มาดูแสงไฟฟ้าอย่างแน่นขนัดด้วยความตื่นตาตื่นใจเมื่อความทราบฝ่าละอองธุลีพระบาท พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ติดตั้งระบบไฟฟ้าและดวงโคมไฟฟ้าใน พระบรมมหาราชวัง ทันที
ส่วนการจ่ายไฟฟ้าในภาคเอกชนและภาคประชาชนครั้งแรก ดำเนินการโดยองค์กรที่ดำเนินกิจการไฟฟ้า 2 แห่ง ได้แก่ การไฟฟ้ากรุงเทพ และ กองไฟฟ้าหลวงสามเสน ซึ่งต่อมาทั้งสองแห่งได้ควบรวมกิจการเป็น การไฟฟ้านครหลวง
การไฟฟ้ากรุงเทพ
การไฟฟ้ากรุงเทพ เดิมเป็นกิจการของเอกชนที่เปลี่ยนมือหลายบริษัท โดยการจ่ายไฟฟ้าครั้งแรก เกิดขึ้นในปี พ.ศ. 2437 สำหรับระบบไฟฟ้าของรถรางกรุงเทพ
เดิมที เจ้าหมื่นไวยวรนาถ วางแผนที่สร้างโรงไฟฟ้าให้ประชาชนในเขตพระนครได้ใช้ไฟฟ้า โดยคิดจะจัดรูปบริษัทร่วมกับชาวต่างประเทศ แต่ยังไม่ทันได้ดำเนินการ จนกระทั่งระบบรถรางไฟฟ้าเกิดขึ้น
ในปี พ.ศ. 2430 นายจอห์น ลอฟตัส กับ นาย อังเดร ดู เปลซี เดอ ริเชอเลียว (ต่อมาคือ พระยาชลยุทธโยธินทร์) ได้รับสัมปทานการเดินรถรางจากรัฐบาล ซึ่งเป็นระบบขนส่งมวลชนครั้งแรกในประเทศไทยแต่ยังใช้ม้าลากเพราะขณะนั้นยังไม่มีไฟฟ้าทำให้มีปัญหาในการลากเสมอ จึงเกิดภาวะขาดทุนในปี พ.ศ. 2435 จึงโอนกิจการให้ บริษัทเดนมาร์ก
ในเดือนพฤษภาคม พ.ศ. 2437 บริษัทเดนมาร์กได้เปลี่ยนจากม้าลากมาเป็นระบบรถรางไฟฟ้า นับเป็นการจ่ายไฟฟ้าแก่ภาคเอกชนครั้งแรกในประเทศไทย ขณะนั้นแม้แต่หลายประเทศอุตสาหกรรมชั้นนำในยุโรปก็ยังไม่มีรถรางไฟฟ้า
ในปี พ.ศ. 2440 ความนิยมใช้ไฟฟ้าที่เพิ่มขึ้น นายเลียวนาดี ชาวอเมริกัน กับเพื่อนก่อตั้ง บริษัท บางกอก อิเล็กตริก ไลต์ ซินดิเคท เป็นการดำเนินกิจการไฟฟ้าโดยเอกชนเป็นครั้งแรก โดยมีสัญญาจ่ายไฟตามจุดต่าง ๆ ในท้องถนนหลวงและสถานที่ราชการ โดยได้เช่าที่ดินวัดราชบูรณะราชวรวิหาร (วัดเลียบ) จึงเรียกกันว่า โรงไฟฟ้าวัดเลียบ เป็นโรงไฟฟ้าพลังความร้อน ระบบเครื่องจักรไอน้ำ ใช้ไม้ฟืน ถ่านหิน น้ำมัน และแกลบเป็นเชื้อเพลิง
ต่อมา ในปี พ.ศ. 2441 นายอ๊อก เวสเตนโฮลซ์ ชาวเดนมาร์ก ก่อตั้ง บริษัท ไฟฟ้าสยาม จำกัด เช่นกัน จดทะเบียนที่กรุงโคเปนเฮเกน ประเทศเดนมาร์ก
ในปี พ.ศ. 2443 บริษัทเดนมาร์กขายกิจการรถรางให้แก่ บริษัท บางกอกอีเล็คตริคซิตี้ ไลท์ ซินดิเคท และภาวะขาดทุนของ บริษัท บางกอกอีเล็คตริคซิตี้ ไลท์ ซินดิเคท จึงต้องโอนกิจการอีกครั้งให้ บริษัท ไฟฟ้าสยาม จำกัด ซึ่งทำสัญญากับรัฐบาลสยามเมื่อ 9 พฤศจิกายน พ.ศ. 2444 ต่อมาได้มีการแก้ไขสัญญากับ เจ้าพระยายมราช (ปั้น สุขุม) เสนาบดีกระทรวงมหาดไทย เมื่อ 28 พฤษภาคม พ.ศ. 2467
โรงไฟฟ้าวัดเลียบในสมัยนั้น มีเครื่องกำเนิดไฟฟ้า 6 เครื่อง และรวมกำลังผลิตทั้งสิ้น 18,500 กิโลวัตต์ (18.50 เมกะวัตต์)
ต่อมา เมื่อ 5 พฤษภาคม พ.ศ. 2470 ต่อมา บริษัท ไฟฟ้าสยาม จำกัด เปลี่ยนชื่อเป็น บริษัท ไฟฟ้าสยามคอร์ปอเรชั่น จำกัด จนกระทั่งเมื่อ 28 กันยายน พ.ศ. 2482 จึงได้เปลี่ยนชื่อเป็น บริษัท ไฟฟ้าไทยคอร์ปอเรชั่น จำกัด
เมื่อ 31 ธันวาคม พ.ศ. 2492 สัมปทานหมดอายุลง รัฐบาลจึงเข้าดูแลกิจการทั้งหมดเอง และเปลี่ยนชื่อเป็น การไฟฟ้ากรุงเทพ เป็นหน่วยงานหนึ่งของกระทรวงมหาดไทย ทำหน้าที่ผลิตและจำหน่ายกระแสไฟฟ้าแก่ประชาชนที่อาศัยอยู่ในบริเวณตอนใต้ของคลองบางกอกน้อยและคลองบางลำภู ตั้งแต่ 1 มกราคม พ.ศ. 2493
กองไฟฟ้าหลวงสามเสน
กองไฟฟ้าหลวงสามเสน เดิมชื่อ กองไฟฟ้าสามเสน ก่อตั้งจากพระราชดำริของพระบาทสมเด็จพระจุลจอมเกล้าเจ้าอยู่หัว เมื่อ 15 ตุลาคม พ.ศ. 2453 ทรงพระกรุณาโปรดเกล้าฯ ให้ เจ้าพระยายมราช (ปั้น สุขุม) เสนาบดีกระทรวงนครบาล และผู้บังคับบัญชากรมสุขาภิบาลในขณะนั้น ดำเนินการสร้างโรงไฟฟ้าเพื่อผลิตกระแสไฟฟ้าจำหน่ายแก่ประชาชน นอกเหนือจากการจ่ายไฟฟ้าให้ โรงกรองน้ำสามเสน บริเวณพระราชวังดุสิต และ โรงทำยาฝิ่นที่สามเสน (ปัจจุบันคือบริเวณ กรมสรรพสามิต สมัยนั้นฝิ่นยังเป็นของถูกกฎหมาย) โดยให้มีการจัดการเช่นการค้าขายทั่วไป หรือรัฐวิสาหกิจในปัจจุบัน
เจ้าพระยายมราช (ปั้น สุขุม)ในฐานะผู้บังคับบัญชากรมสุขาภิบาล จึงกู้เงินจากกระทรวงการคลัง สมัยที่ยังเป็น กระทรวงพระคลังมหาสมบัติ จำนวน 1 ล้านบาท อัตราดอกเบี้ยร้อยละ 4 ต่อปี โดยนำกำไรจากการขายไฟฟ้ามาชำระหนี้กระทรวงพระคลังมหาสมบัติ และ ได้มีการลงนามในสัญญาเงินกู้เมื่อ 29 กุมภาพันธ์ พ.ศ. 2454 (นับอย่างปัจจุบันเป็น พ.ศ. 2455) เพื่อเป็นค่าใช้จ่ายในการจัดซื้อที่ดิน การก่อสร้างโรงไฟฟ้าและการดำเนินงานผลิตจำหน่ายกระแสไฟฟ้า
แต่ต่อมาต้องกู้เงินเพิ่มอีก 1 ล้านบาท เมื่อ 20 กุมภาพันธ์ พ.ศ. 2456 (นับอย่างปัจจุบันเป็น พ.ศ. 2457) เนื่องจากส่วนที่ประมาณไว้แต่เดิม ไม่เพียงพอกับงานที่ต้องทำจริง เมื่อ 4 กุมภาพันธ์ พ.ศ. 2456 กองไฟฟ้าหลวงสามเสน จึงได้เริ่มทดลองเดินเครื่องจักรผลิตกระแสไฟฟ้าเป็นครั้งแรก โดยใช้เครื่องกำเนิดไฟฟ้าจาก บริษัท เออีจี ส่งไฟฟ้าให้โรงยาฝิ่นหลวงเพื่อหารายได้ (นับอย่างปัจจุบันเป็น พ.ศ. 2457)
หลังจากนั้นเมื่อ กรกฎาคม พ.ศ. 2457 จึงเริ่มจ่ายไฟฟ้าให้แก่ประชาชน นับเป็นการจำหน่ายไฟฟ้าแก่ภาคประชาชนทั่วไปครั้งแรกในประเทศไทย โดยมีเขตจำหน่ายอยู่บริเวณสุขาภิบาลฝ่ายเหนือ อันได้แก่บริเวณตอนเหนือของคลองบางกอกน้อย คลองบางลำภู คลองมหานาค และ คลองแสนแสบ ตามที่ได้ตกลงกันไว้กับบริษัทไฟฟ้าสยาม จำกัด ซึ่งได้มีการตกลงกันไว้ ตั้งแต่เมื่อ 22 พฤษภาคม พ.ศ. 2449 แม้กว่าจะมีผลบังคับใช้อย่างจริงจังเมื่อวันที่ 6 มกราคม พ.ศ. 2464
หลังจากนั้น โรงไฟฟ้าสามเสน ได้จำหน่ายไฟฟ้า ให้โรงงานบางซื่อ ของบริษัทปูนซีเมนต์ไทยจำกัด เมื่อ พ.ศ. 2458 และพระบาทสมเด็จพระมงกุฏเกล้าเจ้าอยู่หัว เสด็จพระราชดำเนิน ทรงเปิดโรงไฟฟ้าสามเสนอย่างเป็นทางการ เมื่อวันอาทิตย์ที่ 19 ธันวาคม พ.ศ. 2458
ต่อมาเมื่อ 1 สิงหาคม พ.ศ. 2501 รัฐบาลสมัยพลเอกถนอม กิตติขจร ควบรวมองค์การทั้งสองเข้าด้วยกัน เปลี่ยนชื่อเป็น การไฟฟ้านครหลวง ซึ่งต่อมา มีการแก้ไขกฎหมายเพิ่มเติม เมื่อปี พ.ศ. 2530 และปี พ.ศ. 2535 จนถึงทุกวันนี้
โรงพยาบาลการไฟฟ้านครหลวง
การไฟฟ้านครหลวง มีสถานพยาบาลสำหรับบริการพนักงาน ครอบครัว คือ โรงพยาบาลการไฟฟ้านครหลวงตั้งอยู่บริเวณถนนสามเสน แขวงถนนนครไชยศรี เขตดุสิต กรุงเทพมหานคร ให้บริการตรวจสุขภาพ ป้องกันและรักษาโรคแก่พนักงาน ครอบครัว พนักงานเกษียณอายุของการไฟฟ้านครหลวง
กีฬาฟุตบอลในโอลิมปิกฤดูร้อน 2020 – ทีมชาย – กลุ่มดี
กลุ่มดี ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ บราซิล เยอรมนี โกตดิวัวร์ และ ซาอุดีอาระเบีย แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป.
โกตดิวัวร์ พบ ซาอุดีอาระเบีย
<section begin=D1 /> <section end=D1 />
บราซิล พบ เยอรมนี
<section begin=D2 /> <section end=D2 />
บราซิล พบ โกตดิวัวร์
<section begin=D3 /> <section end=D3 />
ซาอุดีอาระเบีย พบ เยอรมนี
<section begin=D4 /> <section end=D4 />
หูชั้นในรูปหอยโข่ง
โครงสร้าง
คอเคลียเป็นโพรงกระดูกรูปกรวยวนเป็นรูปก้นหอย ที่คลื่นความดันเสียงจะแพร่กระจายไปจากส่วนฐาน (base) ใกล้หูชั้นกลางที่ช่องรูปไข่ (oval window) ไปยังส่วนยอด (apex) คือที่ส่วนปลายหรือตรงกลางของก้นหอย โพรงที่วนเป็นก้นหอยเรียกว่า Rosenthal's canal หรือ spiral canal of the cochlea โดยยาวประมาณ 30 มม. และหมุน 2¾ รอบ ๆ แกนที่เรียกว่า modiolus โดยมีโครงสร้างรวมทั้ง
คอเคลียเป็นส่วนของหูชั้นในที่มีรูปเหมือนกับเปลือกหอยทาก เป็นตัวรับเสียงโดยความสั่นสะเทือน ซึ่งเป็นเหตุให้ stereocilia เคลื่อน ที่ถ่ายโอนแรงสั่นสะเทือนเป็นอิมพัลส์ประสาทซึ่งส่งไปยังสมองเพื่อตีความ มีโพรง 3 โพรงที่เต็มไปด้วยน้ำ โดยโพรงที่ 3 มีอวัยวะของคอร์ติ ซึ่งสามารถตรวจจับแรงดันแล้วส่งสัญญาณตามประสาทหู (auditory nerve) ไปยังสมอง ส่วนโพรงสองโพรงนั้นเรียกว่า vestibular canal และ tympanic canal
รายละเอียดทางกายวิภาค
คอเคลียซึ่งกลวงมีผนังทำด้วยกระดูก และมีเยื่อบุผิว (epithelium) บาง ๆ ท่อที่ขดเป็นก้นหอยนี้จะแบ่งตามยาวเกือบทั้งหมดด้วยเยื่อแบ่งส่วน ส่วนนอกสองช่อง (หรือที่เรียกว่า duct หรือ scalae) เกิดจากเยื่อแบ่งส่วนนี้ น้ำที่ตอนแรกวิ่งเข้าจากช่องรูปไข่ จะวิ่งย้อนกลับที่ยอดของท่อก้นหอย เป็นจุดที่เปลี่ยนจาก vestibular duct เป็น tympanic duct และเป็นจุดที่เรียกว่า helicotrema เพราะท่อทั้งสองเชื่อมกันที่จุดนี้ น้ำที่ดันเข้าไปใน vestibular duct จะวิ่งย้อนทางกลับมาใน tympanic duct จนกระทั่งไปดันออกที่ช่องรูปกลม ซึ่งเป็นจุดระบายความดัน เพราะว่า น้ำที่ว่านี้เกือบบีบอัดไม่ได้และผนังของคอเคลียก็เป็นกระดูกแข็ง
เยื่อแบ่งส่วนที่วิ่งไปตามคอเคลียเกือบทั้งหมดตัวเองก็เป็นท่อเต็มไปด้วยน้ำ ซึ่งเรียกว่าเป็นท่อที่ 3 เป็นช่องตรงกลางที่เรียกว่า cochlear duct น้ำในช่องที่เรียกว่า endolymph แม้จะมีอิเล็กโทรไลต์และโปรตีนเช่นกัน แต่ก็สมบูรณ์ไปด้วยไอออนโพแทสเซียม ซึ่งทำให้มีความต่างทางเคมีจากน้ำในอีก 2 ช่องที่เรียกว่า perilymph ซึ่งสมบูรณ์ไปด้วยไอออนโซเดียม ความต่างกันนี้ทำให้เกิดความต่างศักย์ไฟฟ้า
เซลล์ขนจะตั้งเรียงเป็น 4 แถวอยู่ในอวัยวะของคอร์ติตลอดความยาวของคอเคลีย 3 แถวเป็นเซลล์ขนด้านนอก (outer hair cell, OHC) และ 1 แถวเป็นเซลล์ขนด้านใน (inner hair cell, IHC) IHC เป็นตัวส่งสัญญาณออกหลักของคอเคลีย เทียบกับ OHC ที่โดยหลักได้รับสัญญาณจากสมอง ซึ่งมีอิทธิพลต่อการเคลื่อนที่ได้ (motility) ของเซลล์ โดยทำหน้าที่เป็น pre-amplifier (ตัวขยายเสียง) เชิงกลของคอเคลีย สัญญาณที่ส่งไปยัง OHC มาจากเขต olivary body ในสมอง โดยส่งผ่านมัดใยประสาท medial olivocochlear bundle
ตัว cochlear duct ซับซ้อนแทบเท่ากับหูเอง โดยล้อมปิดสามด้านด้วยเยื่อฐาน (basilar membrane), stria vascularis, และ Reissner's membrane ส่วน Stria vascularis จะเป็นจุดที่สมบูรณ์ไปด้วยหลอดเลือดฝอยและเซลล์หลั่ง (secretory cell) ส่วน Reissner's membrane เป็นเยื่อบาง ๆ ที่แยก endolymph จาก perilymph และเยื่อฐาน เป็นส่วนที่ค่อนข้างแข็ง เป็นที่อยู่ของประสาทสัมผัสในการได้ยิน คือ อวัยวะของคอร์ติ และเป็นตัวกำหนดคุณสมบัติการกระจายคลื่นกลของคอเคลีย
หน้าที่
คอเคลียเต็มไปด้วยน้ำที่เรียกว่า perilymph ซึ่งไหวไปตามแรงสั่นสะเทือนที่มาจากหูชั้นกลางโดยผ่านช่องรูปไข่ (oval window) เมื่อน้ำในคอเคลียเคลื่อน ท่อคอเคลีย (cochlear duct/partition) ที่อยู่ตรงกลาง ซึ่งรวมเยื่อฐาน (basilar membrane) และอวัยวะของคอร์ติ ก็จะเคลื่อนด้วย เซลล์ขนนับเป็นพัน ๆ จะรับรู้การเคลื่อนไหวผ่าน stereocilia แล้วแปลงแรงกลนั้นให้เป็นสัญญาณไฟฟ้าที่สื่อประสาทไปยังเซลล์ประสาทเป็นพัน ๆ โดยตัวนิวรอนที่ต่อกับเซลล์ขนจะเป็นตัวแปลงสัญญาณจากเซลล์ขนให้เป็นอิมพัลส์ไฟฟ้าประสาทที่เรียกว่า ศักยะงาน (action potential) ซึ่งส่งทางเส้นประสาท auditory nerve ไปยังโครงสร้างในก้านสมองเพื่อการประมวลผลต่อ ๆ ไป
รายละเอียด
กระดูกเล็ก (ossicle) ที่เรียกว่ากระดูกโกลน เป็นตัวส่งแรงสั่นสะเทือนจากหูชั้นกลางไปยัง fenestra ovalis หรือช่องรูปไข่ ที่นอกคอเคลีย ซึ่งก็จะสั่นน้ำ perilymph ใน vestibular duct คือช่องบนของคอเคลีย กระดูกเล็ก 3 ชิ้นในหูชั้นกลางจำเป็นเพื่อส่งคลื่นเสียงเข้าไปในคอเคลีย เพราะว่าคอเคลียเป็นระบบน้ำ-เยื่อ และมันจำเป็นต้องได้แรงดันเพื่อส่งเสียงเป็นคลื่นน้ำสูงกว่าที่เป็นคลื่นอากาศโดยต่างจากหูชั้นนอก เป็นความดันที่เพิ่มขึ้นอาศัยอัตราพื้นที่ของแก้วหู (tympanic membrane) ต่อของเยื่อช่องรูปไข่ เป็นประมาณ 20 เท่า ของแรงดันคลื่นเสียงเดิมในอากาศ กระบวนการเพิ่มความดันแบบนี้เป็นรูปแบบหนึ่งของ impedance matching คือเป็นการจับคู่คลื่นเสียงที่วิ่งไปในอากาศให้เข้ากับคลื่นเสียงที่วิ่งไปในระบบน้ำ-เยื่อ
ที่ฐานของคอเคลีย duct แต่ละท่อจะจบลงที่หน้าต่างเนื้อเยื่อที่ชนกับช่องหูชั้นกลาง โดย vestibular duct จะจบที่ช่องรูปไข่ ซึ่งชนกับฐานของกระดูกโกลน เป็นจุดที่ฐานกระดูกโกลนจะสั่นเพื่อส่งแรงดันต่อจากกระดูกเล็ก และคลื่นใน perilymph ก็จะวิ่งไปจากฐานกระดูกโกลนไปทาง helicotrema แต่เพราะคลื่นน้ำจะขยับส่วนกั้นคอเคลีย (cochlear duct/partition) ขึ้นและลง ดังนั้นคลื่นที่วิ่งไปใน vestibular duct จะมีส่วนเท่ากับคลื่นที่วิ่งกลับมาใน tympanic duct ซึ่งไปสุดที่เยื่อช่องรูปกลม ทำให้เยื่อนูนออกไปทางหูชั้นกลาง เทียบกับขณะที่เมื่อเสียงวิ่งผ่านเยื่อช่องรูปไข่ ซึ่งเยื่อจะนูนเข้ามาในคอเคลีย perilymph ใน vestibular duct และ endolymph ใน cochlear duct จะมีพฤติกรรมเหมือนกับอยู่เป็นท่อเดียวกัน โดยแยกจากกันด้วยเยื่อ Reissner's membrane บาง ๆ เท่านั้น
แรงสะเทือนของ endolymph ใน cochlear duct จะเคลื่อนเยื่อฐานมากที่สุด (peak) ตามระยะจากช่องรูปไข่ขึ้นอยู่กับความถี่เสียง OHC จะทำให้อวัยวะของคอร์ติสั่นซึ่งขยายแรงดันนี้เพิ่มขึ้น IHC ก็จะเคลื่อนไปตามแรงสั่นที่วิ่งไปตามน้ำ และเกิดการลดขั้ว (depolarization) เมื่อไอออน K+ วิ่งเข้าช่องไอออนที่เปิดปิดโดยใยเชื่อมปลายขน (tip-link) และส่งสัญญาณโดยใช้สารสื่อประสาทไปยังนิวรอนของ spiral ganglion (ซึ่งเป็นตัวส่งสัญญาณต่อไปยังสมอง) เซลล์ขนในอวัยวะของคอร์ติจะเลือกตัวกระตุ้นเป็นความถี่เสียงโดยเฉพาะขึ้นอยู่กับตำแหน่งในคอเคลีย ตามความอ่อนแข็งของ basilar membrane
ความอ่อนแข็งจะขึ้นอยู่กับปัจจัยหลายอย่างรวมทั้งความหนาและความกว้างของเยื่อ ซึ่งแข็งสุดตรงจุดใกล้กับช่องรูปไข่ที่สุด ที่กระดูกโกลนส่งความสั่นสะเทือนต่อมาจากแก้วหู เนื่องจากแข็งที่สุดตรงนี้ จึงจะขยับเหตุความสั่นความถี่สูงเท่านั้น โดยเซลล์ขนจะขยับไปพร้อม ๆ กัน คลื่นยิ่งเดินเข้าไปทางยอดของคอเคลียคือจุด helicotrema เท่าไร เยื่อฐานก็จะแข็งน้อยลงเท่านั้น ดังนั้น คลื่นความถี่ต่ำจะดำเนินยาวไปในท่อ ไปสู่จุดที่เยื่อแข็งน้อยกว่าและขยับได้ง่ายกว่า คือ เมื่อคลื่นดำเนินไปสู่ที่อ่อนกว่า คลื่นจะวิ่งช้าลงโดยตัวเยื่อจะตอบสนองต่อคลื่นได้ดีกว่า นอกจากนั้นแล้ว ในสัตว์เลี้ยงลูกด้วยนม คอเคลียจะม้วนเป็นก้นหอย ซึ่งมีหลักฐานว่าช่วยเพิ่มแรงสั่นสะเทือนความถี่ต่ำเมื่อคลื่นวิ่งไปตามก้นหอยที่เต็มไปด้วยน้ำ
การเรียงลำดับความถี่การรู้เสียงตามปริภูมิเช่นนี้เรียกว่า tonotopy สำหรับเสียงที่ต่ำมาก (คือน้อยกว่า 20 Hz) คลื่นเสียงจะเดินไปจนสุดทาง คือตาม vestibular duct และ tympanic duct จนถึงจุด helicotrema เสียงความถี่ต่ำขนาดนี้ยังทำให้อวัยวะคอร์ติทำงานบ้าง แต่ว่า ก็ต่ำเกินที่จะให้ทราบความถี่ที่ชัดเจน ส่วนเสียงความถี่สูงจะไม่เดินไปถึงจุด helicotrema เนื่องจากการเรียงลำดับความแข็งแบบ tonotopy การเคลื่อนไหวของเยื่อฐานแบบรุนแรงเนื่องจากเสียงดังอาจทำให้เซลล์ขนตาย นี่เป็นเหตุสามัญของการเสียการได้ยิน และเป็นเหตุที่ทำให้คนที่ใช้ปืนหรือเครื่องจักรหนักบ่อยครั้งจำเป็นต้องใส่เครื่องป้องกันหู
การขยายเสียงของเซลล์ขน
คอเคลียไม่เพียงแต่ "รับ" เสียงเท่านั้น แต่ยัง "สร้าง" เสียงและขยายเสียงเมื่อยังมีสภาพดี เมื่อสิ่งมีชีวิตจำเป็นต้องได้ยินเสียงที่ค่อย คอเคลียก็จะขยายเสียงโดยการถ่ายโอนความรู้สึกแบบผกผัน (reverse transduction) ที่เซลล์ขนด้านนอก (OHC) คือจะเปลี่ยนสัญญาณไฟฟ้ากลับไปเป็นแรงกลผ่านกระบวนการป้อนกลับเชิงบวก โดย OHC มีมอเตอร์โปรตีนที่เรียกว่า prestin ที่เยื่อหุ้มเซลล์ด้านนอก ซึ่งสร้างความเคลื่อนไหวโดยเพิ่มแรงดันคลื่นน้ำที่มากระทบกับเยื่อหุ้มเซลล์ การขยายเสียงแบบแอคทีฟเช่นนี้ สำคัญเพื่อให้ได้ยินเสียงค่อย ๆ แต่ก็ทำให้เกิดปรากฏการณ์ที่คอเคลียสร้างคลื่นเสียงแล้วส่งย้อนกลับเข้ามาผ่านหูชั้นกลางที่เรียกว่า otoacoustic emissions
Otoacoustic emissions
Otoacoustic emission (การปล่อยเสียงจากหู) เป็นคลื่นเสียงที่เกิดจากคอเคลียผ่านช่องรูปไข่ (oval window) กระจายต่อไปผ่านหูชั้นกลางจนถึงแก้วหู ออกจากรูหูแล้วสามารถเก็บเสียงได้โดยไมโครโฟน การปล่อยเสียงจากหูสำคัญในการทดสอบความพิการในการได้ยินบางอย่าง เพราะว่า เสียงนี้จะมีก็ต่อเมื่อคอเคลียอยู่ในสภาพดี และจะมีน้อยลงถ้า OHC ทำงานลดลง
บทบาทของแกบจังก์ชัน
โปรตีนแกบจังก์ชันชื่อว่า connexin ที่พบในคอเคลียมีบทบาทสำคัญต่อการได้ยิน การกลายพันธุ์ของยีนประเภทนี้มีหลักฐานว่า ทำให้เกิดหูหนวกทั้งแบบมีอาการและแบบไม่มีอาการ connexin บางอย่าง รวมทั้ง connexin 30 (GJB6) และ connexin 26 (GJB2) มีอย่างแพร่หลายในระบบแกบจังก์ชันสองอย่างที่พบเฉพาะในคอเคลีย เครือข่าย epithelial-cell gap-junction จะจับคู่เซลล์บุผิวที่ไม่เกี่ยวกับการได้ยิน (non-sensory epithelial cell) ในขณะที่เครือข่าย connective-tissue gap-junction จะจับคู่เซลล์เนื้อเยื่อเกี่ยวพัน (connective-tissue cell) โดยช่องแกบจังก์ชันจะทำหน้าที่เวียนไอออนโพแทสเซียมกลับไปที่ endolymph หลังจากการถ่ายโอนแรงกล (mechanotransduction) ของเซลล์ขน จุดที่สำคัญก็คือ แกบจังก์ชันจะพบในระหว่างเซลล์สนับสนุนของคอเคลีย แต่ไม่พบในเซลล์ขนที่ทำให้ได้ยิน
ชีวประดิษฐ์
ในปี 2552 วิศวกรที่สถาบันเทคโนโลยีแมสซาชูเซตส์สร้างวงจรเบ็ดเสร็จเป็นชิปที่สามารถวิเคราะห์ความถี่คลื่นวิทยุในพิสัยกว้างมาก แต่กินไฟเพียงแค่ส่วนหนึ่งของเทคโนโลยีที่มีอยู่แล้ว โดยเลียนแบบการทำงานของคอเคลีย
ในสัตว์อื่น
คอเคลียในรูปแบบก้นหอยพบแต่ในสัตว์เลี้ยงลูกด้วยนมเท่านั้น ส่วนในสัตว์ปีกและสัตว์มีกระดูกสันหลังอื่นที่ไม่ใช่สัตว์เลี้ยงลูกด้วยนม ช่องที่มีเซลล์รับเสียงบ่อยครั้งก็เรียกว่า คอเคลีย เหมือนกัน แม้ว่าจะไม่เป็นรูปหอยโข่ง แต่จะเป็นท่อตันที่เรียกว่า cochlear duct
ความแตกต่างเช่นนี้ดูเหมือนจะวิวัฒนาการไปพร้อม ๆ กับความแตกต่างในการได้ยินพิสัยความถี่เสียงในระหว่างสัตว์เลี้ยงลูกด้วยนมและสัตว์มีกระดูกสันหลังอื่น คือสัตว์เลี้ยงลูกด้วยนมมีพิสัยความถี่เสียงที่กว้างกว่า โดยส่วนหนึ่งก็เพราะกลไกโดยเฉพาะในการขยายเสียง (pre-amplification) ที่ใช้การสั่นตัวของเซลล์ขนด้านนอก (OHC) แต่ความละเอียดของการได้ยินความถี่เสียงไม่ได้ดีกว่าในสัตว์เลี้ยงลูกด้วยนมเทียบกับสัตว์เลื้อยคลานและสัตว์ปีกโดยมาก เพียงแต่ว่า ความถี่เสียงสูงสุดที่ได้ยินมักจะสูงกว่า และบางครั้งจะสูงกว่ามาก
สปีชีส์นกโดยมากไม่ได้ยินเสียงสูงกว่า 4-5 kHz โดยนกแสกได้ยินเสียงสูงสุดอยู่ที่ ~11 kHz แต่มีสัตว์เลี้ยงลูกด้วยนมน้ำบางชนิดที่ได้ยินเสียงสูงถึง 200 kHz การมีช่องที่ขดเป็นก้นหอย แทนที่จะเป็นช่องตรง ๆ สั้น ๆ ทำให้มีเนื้อที่สำหรับได้ยินเสียงในพิสัยความถี่ที่กว้างกว่า ทำให้สัตว์เลี้ยงลูกด้วยนมสามารถมีพฤติกรรมบางอย่างโดยเฉพาะเกี่ยวกับการได้ยินเสียง
เพราะว่าการศึกษาคอเคลียควรจะเล็งที่ระดับเซลล์ขน การรู้ความแตกต่างทางกายวิภาคและสรีรภาพของเซลล์ขนในสปีชีส์ต่าง ๆ จึงสำคัญ ตัวอย่างเช่น สัตว์ปีก แทนที่จะมีเซลล์ขนด้านนอกและเซลล์ขนด้านใน ก็มีเซลล์ขนยาว (tall hair cell) และเซลล์ขนสั้น (short hair cell) และก็มีอะไรอย่างอื่น ๆ ที่ดูจะเหมือนกัน ยกตัวอย่างเช่น เซลล์ขนยาวมีหน้าที่คล้ายกับเซลล์ขนด้านใน และเซลล์ขนสั้น เพราะไม่มีใยประสาทที่ส่งไปยังระบบประสาทกลาง ก็จึงเหมือนกับเซลล์ขนด้านนอก และตัวอย่างความแตกต่างก็คือ เซลล์ขนทั้งหมดจะอยู่ติดกับ tectorial membrane ในสัตว์ปีก เทียบกับสัตว์เลี้ยงลูกด้วยนม ที่เซลล์ขนด้านนอกเท่านั้นที่อยู่ติดกับ tectorial membrane
ประเทศแคนาดาในโอลิมปิกฤดูหนาว
ประเทศแคนาดา เข้าร่วมแข่งขันโอลิมปิกฤดูหนาวครั้งแรกในโอลิมปิกฤดูหนาว 1924 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศแคนาดา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ CAN นักกีฬาแคนาดาได้รับเหรียญรางวัลจากโอลิมปิกฤดูหนาวรวมทั้งหมด 199 เหรียญ โดยแบ่งเป็น 73 เหรียญทอง 64 เหรียญเงิน และ 62 เหรียญทองแดง
แมงมุมลูกตุ้ม
แมงมุมลูกตุ้ม (Bolas spider) เป็นสัตว์ขาปล้องจำพวกแมงมุมกลุ่มหนึ่ง จัดอยู่ในเผ่า Mastophoreae ในวงศ์ Araneidae
จัดเป็นแมงมุมที่มีวิวัฒนาการขั้นสูงกลุ่มหนึ่ง โดยเป็นแมงมุมที่ไม่สร้างใย รวมทั้งจะไม่มีพฤติกรรมซุ่มตัวเพื่อล่าเหยื่อ แต่จะผลิตสารเคมีจำพวกฟีโรโมนที่มีกลิ่นคล้ายผีเสื้อกลางคืนเพื่อหลอกล่อให้ผีเสื้อกลางคืนเข้าใจผิดว่า เป็นผีเสื้อกลางคืนตัวเมีย และบินเข้ามาใกล้เพื่อผสมพันธุ์ ซึ่งแมงมุมลูกตุ้มจะไม่จับเหยื่อโดยตรงแต่จะรอให้เหยื่อเข้ามาใกล้ จากนั้นจะใช้ลูกตุ้มซึ่งเป็นกาวเหนียวที่ทำเตรียมไว้แล้วคล้องไว้ด้วยขาหน้า และด้วยดวงตาที่มีประสิทธิภาพการมองเห็นที่ดี จะใช้ขาหน้ากวัดแกว่งลูกตุ้มให้ไปติดกับเหยื่อ ซึ่งกาวเหนียวของลูกตุ้มนั้นมีความเหนียวมากแม้เหยื่อที่เป็นแมลงขนาดใหญ่ก็ไม่อาจดิ้นหลุดไปได้ง่าย ๆ
แมงมุมลูกตุ้ม กระจายพันธุ์ในหลายพื้นที่ เช่น ทวีปอเมริกา, แอฟริกา และออสตราเลเซีย
การจำแนก
แบ่งออกได้เป็น 66 ชนิด ใน 3 สกุล
เมมอเรียล (องค์กร)
เมมอเรียล (Мемориал; Memorial) เป็นองค์กรด้านสิทธิมนุษยชนระหว่างประเทศ ก่อตั้งขึ้นในรัสเซีย และเป็นกลุ่มสนับสนุนสิทธิมนุษยชนที่เก่าแก่ที่สุดของประเทศ ประกอบด้วยหน่วยย่อยสองหน่วย เมมอเรียลอินเตอร์เนชั่นอล (Memorial International) ซึ่งมีเป้าหมายเพื่อเก็บรวบรวมและบันทึกการใช้อำนาจในทางที่ผิดและการกลั้นแกล้งพลเมืองในยุคสตาลิน ของสหภาพโซเวียต (USSR) และ ศูนย์สิทธิมนุษยชนเมมอเรียล (Memorial Human Rights Centre) ซึ่งทำงานต่อสู้กับการกดขี่ในรัสเซียยุคปัจจุบัน เมมอเรียลทำงานในรูปแบบขบวนการมากกว่าองค์กรเดี่ยว ผ่านองค์กรย่อย 50 แห่ง ในรัสเซียและ 11 ประเทศ เมมอเรียลเริ่มมีขึ้นพร้อมกับขบวนการ เปเรสตรอยกา ในทศวรรษ 1980s โดยมีเป้าหมายเพื่อบันทึกการกดขี่และเพื่อสร้างฐานข้อมูลของเหยื่อจากเดอะเกรทเพิร์จ กับ กูลัก ระหว่างปี 1987 ถึง 1990 ภายใต้สหภาพโซเวียต องค์การมี 23 สาขาที่ก่อตั้งขึ้น
หลังรัสเซียผ่าน กฎหมายว่าด้วยสายลับต่างชาติ ในเดือนกรกฎาคม 2012 เมมอเรียลตกอยู่ภายใต้แรงกดดันจากรัฐสูงขึ้นเรื่อย ๆ ในเดือนกรกฎาคม 2014 ศูนย์สิทธิมนุษยชนของเมมอเรียลถูกประกาศเป็น "สายลับต่างชาติ" (foreign agent) โดยกระทรวงยุติธรรม และในเดือนพฤศจิกายน 2015 ได้รวมไปถึงศูนย์วิจัยที่เซนต์ปีเตอส์เบิร์กเช่นกัน กระทั่งในปี 2016 ซึ่งรวมทั้งองค์การของเมมอเรียลอินเตอร์เนชั่นนอลทั้งหมด ในเดือนธันวาคม 2021 ศาลสูงสุดรัสเซียประกาศสั่งปิดเมมอเรียลอินเตอร์เนชั่นนอลเนื่องจากความผิดฐานละเมิดกฎหมายสายลับต่างชาติ ทนายความคนหนึ่งขององค์กรประกาศว่าจะทำการอุทธรณ์ ส่วนศูนย์สิทธิมนุษยชนถูกสั่งปิดโดยศาลแขวงมอสโกในวันถัดมา
โจว ซิงเจ๋อ
โจวซิงเจ๋อ หรือ เอริค โจว (Eric Chou; เกิด 22 มิถุนายน พ.ศ. 2538) เป็นเป็นนักร้อง นักแต่งเพลง และนักแสดงชาวไต้หวัน มีชื่อเสียงเป็นที่รู้จักจากการเดบิวต์เป็นศิลปินด้วยวัย 19 ปี กับผลงานเพลง 以後別做朋友 หรือ The Distance of Love ประกอบละครโทรทัศน์ไต้หวันเรื่อง "The Way We Were (2014)" มียอดเข้าชมทางยูทูบมากกว่า 100 ล้านครั้ง ผลงานของเขาได้รับการยอมรับจนได้มีโอกาสออกอัลบั้มเต็มของตัวเองในเวลาต่อมา
ประวัติ
โจวซิงเจ๋อเกิดและเติบโตในประเทศไต้หวัน (สาธารณรัฐจีน) แต่เมื่ออายุ 11 ปี เขาได้ย้ายไปใช้ชีวิตในบอสตัน ประเทศสหรัฐอเมริกา เข้ารับการศึกษาที่ Fay School และ Northfield Mount Hermon School และได้ย้ายกลับมายังไต้หวันหลังจากจบการศึกษาเมื่ออายุ 18 ปี เขามีพี่ชายที่เป็นศิลปิน นักร้อง นักแต่งเพลง เช่นกันคือ "อเล็กซ์ โจว" หรือ "โจวอวี่เทียน"
เหตุโจมตีในจาการ์ตา พ.ศ. 2559
วันที่ 14 มกราคม 2559 มีรายงานระเบิดและการยิงปืนหลายครั้งใกล้ศูนย์การค้า Sarinah ในใจกลางกรุงจาการ์ตา ประเทศอินโดนีเซีย ระเบิดลูกหนึ่งระเบิดในร้านกาแฟสตาร์บัคส์และอีกลูกหนึ่งระเบิดที่ป้อมตำรวจนอกศูนย์การค้า เหตุโจมตีเกิดใกล้ศูนย์สารสนเทศแห่งหนึ่งของสหประชาชาติ ตลอดจนโรงแรมหรูและสถานเอกอัครราชทูตต่างประเทศซึ่งมีสถานเอกอัครราชทูตฝรั่งเศส โครงการสิ่งแวดล้อมสหประชาชาติยืนยันว่ามีข้าราชการยูเอ็นชาวดัตช์ผู้หนึ่งได้รับบาดเจ็บสาหัสจากเหตุดังกล่าว มีรายงานว่ามีการปะทะด้วยอาวุธบนชั้นสี่ของอาคาร Menara Cakrawala บนถนน Jalan MH Thamrin มีผู้เสียชีวิต 8 คน เป็นผู้ก่อเหตุ 4 คนและพลเรือน 4 คน (ชาวอินโดนีเซีย 3 คน และแคนาดาอย่างละ 1 คน) และมีผู้ได้รับบาดเจ็บจากเหตุการณ์ 24 คน รัฐอิสลามอิรักและเลแวนต์อ้างความรับผิดชอบ
เขตสงวนอินเดียน
เขตสงวนอินเดียน (Indian reservation) เป็นเขตที่รัฐบาลสหรัฐกำหนดให้ชาวอเมริกันอินเดียนใช้เป็นที่ตั้งถิ่นฐานตามการประกาศของรัฐบาล ให้ชาวอินเดียนแดงทุกคนย้ายเมื่อวันที่ 31 มกราคม พ.ศ. 2419 (ค.ศ. 1876) ซึ่งมีการวิพากษ์วิจารณ์ว่าเป็นการกระทำที่โหดร้าย ทารุณต่อมนุษย์
ในสหรัฐอเมริกามีประมาณ 300 เขตสงวนซึ่งบางเผ่าอาจจะมีอยู่ภายในหลายเขตสงวน โดยมี 9 เขตสงวนที่ใหญ่กว่า 5,000 กม² และ 12 เขตสงวนที่มีขนาดใหญ่กว่า 3,000 กม² โดยในแต่ละเขตสงวนจะมีดินแดนที่ต่างกัน รวมถึงภูมิประเทศและภูมิอากาศ พื้นดินในบางดินแดนไม่สามารถทำเกษตรกรรมได้
ในปี พ.ศ. 2530 (ค.ศ. 1987) กฎหมายที่ให้ชาวอเมริกันอินเดียนเปิดคาสิโนอย่างถูกกฎหมายผ่านสภา ซึ่งรัฐบาลสหรัฐอเมริกาหวังว่าชาวอเมริกันอินเดียนสามารถมีรายได้เพียงพอสำหรับคนในเผ่า ภายใต้ชื่อว่า "1988 Indian Gaming Regulatory Act"
แหล่งข้อมูลอื่น
Индиански резерват Reserva índia Indiánská rezervace Indianerreservat Indianerreservat Indian reservation Reserva india Amerindiar erreserba Intiaanireservaatti Réserve indienne (États-Unis) Yndianereservaat שמורת אינדיאנים अमेरिकी इंडियन आरक्षित क्षेत्र Riserva indigena インディアン居留地 인디언 보호구역 Indėnų rezervatas Indianenreservaat Indianerreservat Rezerwat Indian Reserva indígena (Estados Unidos) Rezervație amerindiană (Statele Unite ale Americii) Индейская резервация Indiánska rezervácia v USA Indianreservat Kızılderili rezervasyonu Індіанська резервація Khu dành riêng cho người bản địa Mỹ Reserbasyon Indyano 印第安保留地
วัคซีนโควิด-19 ของโนวาแวกซ์
วัคซีนโควิด-19 ของโนวาแวกซ์ มีชื่อรหัสในการพัฒนาว่า NVX-CoV2373 เป็นวัคซีนป้องกันโควิด-19 ชนิดที่ใช้หน่วยย่อยของโปรตีนเป็นตัวกระตุ้นภูมิคุ้มกัน พัฒนาโดยบริษัท Novavax และ CEPI กำลังอยู่ระหว่างการทดลองในประเทศอินเดีย ภายใต้ชื่อการค้าว่า โคโวแวกซ์ (Covovax)
แกงโฮะ
แกงโฮะอาจมีที่มาจากแกงฮินเลหรือแกงฮังเลของพม่า คาดว่าเกิดที่วัด เนื่องจากในเทศกาลสำคัญทางศาสนา เช่น วันเข้าพรรษา วันออกพรรษา วันสงกรานต์ ชาวบ้านจะนำอาหารมาถวายพระเป็นจำนวนมาก ทำให้พระฉันไม่หมด และในสมัยก่อนไม่มีตู้เย็น จะปล่อยให้เสียก็เสียดาย แล้วอาหารที่นำมาถวายก็เป็นอาหารดี อย่าง ห่อนึ่ง หมูปิ้ง หมูทอด แกงอ่อม ลาบ แคบหมู และอาจมีแกงใส่กะทิบ้าง ลูกวัดจึงนำอาหารเหล่านั้นมาโฮะ เติมน้ำแล้วเทน้ำออกเพื่อล้างความบูดออกบ้าง จากนั้นขึ้นตั้งไฟหรือผัดในน้ำมัน เติมเกลือ น้ำปลา พริกสด หรือพริกขี้หนู ปรุงรสตามชอบเติมวัตถุดิบเพิ่ม เช่น วุ้นเส้น หน่อไม้ และแต่งกลิ่นโดยใส่ใบมะกรูด ตะไคร้
ในปัจจุบัน แกงโฮะที่ปรุงใหม่ ไม่ได้ใช้ของเหลือมาทำ จะใช้เนื้อหมูติดมันและผักต่าง ๆ เช่น ผักกาดขาว กะหล่ำปลี ถั่วฝักยาว ผักตำลึง หน่อไม้ดอง วุ้นเส้น มะเขือ ใบมะกรูด ปรุงรสด้วยน้ำพริกที่ประกอบด้วยพริกสด หัวหอม กระเทียม เกลือ กะปิ โขลกเข้าด้วยกันให้ละเอียด นำเครื่องปรุงต่าง ๆ มาผัด แล้วใส่ผัก เติมน้ำพอสมควร เคี่ยวให้แห้ง ใส่วุ้นเส้น โรยพริกขี้หนูและใบมะกรูด
หวง อี้
หวง อี้ ชื่อบุคคลจีน หมายถึง
วินฟาสต์
บริษัท Vinfast เป็นบริษัทรถยนต์สัญชาติเวียดนามในเครือวินกรุ๊ป (Vingroup) ก่อตั้งขึ้นเมื่อปี พ.ศ. 2560 รถยนต์ Vinfast จะถูกผลิตขึ้นจากโรงงานในเขตเศรษฐกิจ Dinh Vu-Cat Hai ในเมืองไฮฟอง โดยการก่อสร้างโรงงานจะแล้วเสร็จภายในเดือนกรกฎาคม 2018 แต่บริษัทจะสามารถเริ่มส่งมอบรถยนต์ Vinfast ได้ในไตรมาส 3 ของปี 2019
Vinfast ตั้งเป้ายอดผลิตสูงมากถึง 500,000 คันภายในปี 2025 (ในปีแรกจะมีการผลิต 100,000 – 200,000 คัน/ปี) โดยมีจุดมุ่งหมายว่าจะเป็นผู้ผลิตรถยนต์ที่ยิ่งใหญ่ลำดับต้น ๆ ในภูมิภาคเอเชียตะวันออกเฉียงใต้
ที่มาของชื่อ
ทางบริษัทได้อ้างว่าชื่อ Vinfast มีที่มาจากคำภาษาเวียดนามดังนี้
กุตุบมีนาร์
กุตุบมีนาร์, กุตับมีนาร์ หรือ กุตบ์มีนาร์ เป็นหออะษานที่ตั้งอยู่ในหมู่โบราณสถานกุตุบ แหล่งมรดกโลกของยูเนสโก ตั้งอยู่ในเขตเมหราวลี ในเดลี ประเทศอินเดีย กุตุบมีนาร์มีความสูง 73 เมตร หรือเทียบเท่าอาคารสูง 5 ชั้น โดยมีฐานบนดินเส้นผ่านศูนย์กลาง 14.3 เมตร และ บนยอดสุดเส้นผ่าศูนย์กลาง 2.7 เมตร ประกอบด้วยบันไดวน 379 ขั้น
สถาปัตยกรรม
รูปแบบของหอคอยนั้นลอกแบบมาจากหออะษานแห่งญาม ในประเทศอัฟกานิสถาน ผสมผสานเข้ากับศิลปะท้องถิ่นโดยการเพิ่มระฆังบนพวงมาลัยและขอบทรงดอกบัวเข้าไปในงานแกะสลัก จารึกจำนวนมากในภาษาพาร์โส-อารบิก และอักษรนครีในแต่ละส่วนของหอคอยนั้นแสดงให้เห็นถึงประวัติการก่อสร้างและการบูรณะ หออะษานและหอคอยหลายแห่งสร้างขึ้นโดยได้รับแรงบันดาลใจจากกุตุบมีนาร์ เช่น จันทมีนาร์ และ มินิกุตุบมีนาร์
ซากูระวอร์ส
เกมดังกล่าวเกิดขึ้นในยุคไทโชที่สมมติขึ้นใน ค.ศ. 1940 ซึ่งสหพันธ์ปฏิบัติการระดับโลกต่อสู้กับผู้ที่คุกคามสันติภาพทั่วโลก กัปตันเรือ เซจูโร คามิยามะ ได้รับการโอนไปยังโตเกียว ซึ่งเขาต้องเป็นผู้นำในการดิ้นรนของอิมพิเรียลคอมแบตรีวิวผ่านการแข่งขันทั่วโลกของคอมแบตรีวิว และต่อสู้กับปีศาจอีกครั้ง
การพัฒนาซากูระวอส์เริ่มขึ้นใน ค.ศ. 2016 ตามการตอบรับเชิงบวกของแฟน ๆ ในการประชุมเซกาเฟสของปีนั้น การรวมกันของพนักงานใหม่และพนักงานที่กลับมามีส่วนร่วมในการพัฒนาเหล่านี้ ได้แก่ ผู้อำนวยการสร้างเซกามือเก่า เท็ตสึ คาตาโนะ, ผู้กำกับ เท็ตสึยะ โอสึโบะ, ผู้กำกับบทเรื่อง ทากาฮารุ เทราดะ, นักแต่งเพลง โคเฮ ทานากะ, นักเขียนบท จิโร อิชี และนักเขียนบทเรื่อง ทากากิ ซูซูกิ ส่วนศิลปินมังงะ ไทโตะ คูโบะ ได้ออกแบบตัวละครหลัก ในขณะที่ศิลปินรับเชิญจัดการในส่วนของตัวละครสนับสนุน และภาพยนตร์ผลิตโดยซันจิเง็ง เกมนี้ได้รับการประกาศในงานเซกาเฟส 2018 ซึ่งเป็นรายการหลักครั้งแรกในซีรีส์นับตั้งแต่ซากูระวอส์: โซลอง, มายเลิฟ (ค.ศ. 2005) นอกจากนี้ การดัดแปลงฉบับมังงะกำลังดำเนินอยู่ในยังจัมป์ ส่วนซีรีส์โทรทัศน์อนิเมะภาคต่อที่ผลิตโดยซันจิเง็งฉายวันที่ 3 เมษายน ค.ศ. 2020 และเนื้อหาที่ดาวน์โหลดได้ตามรูปแบบการเล่นวางจำหน่ายระหว่าง ค.ศ. 2019 ถึง 2020 ซึ่งเมื่อเปิดตัว ซากูระวอส์ได้รับคำวิจารณ์ที่หลากหลาย โดยยกย่องว่าเกมนี้ได้ต้อนรับผู้เล่นใหม่รวมถึงการผสมผสานระหว่างและรูปแบบการเล่นตามเนื้อเรื่อง แต่ติเตียนองค์ประกอบของเรื่องราวบางอย่าง
รูปแบบการเล่น
ซากูระวอส์เป็นวิดีโอเกมข้ามประเภทที่มีฉากในโตเกียวในช่วงยุคไทโช ผู้เล่นจะควบคุมตัวเอกหลักอย่างเซจูโร คามิยามะ และสมาชิกหญิงล้วนของกองพลบุปผาแห่งกองกำลังป้องกันจักรวรรดิโตเกียว ซึ่งต้องต่อสู้กับปีศาจในขณะที่เข้าร่วมการแข่งคอมแบตรีวิวเวิลด์เกมส์ จากการขนานนามว่าเป็นเกม "แอ็กชันผจญภัย 3 มิติที่น่าทึ่ง" ผู้เล่นได้สำรวจกินซะ โตเกียว ในเวอร์ชัน 3 มิติ ซึ่งโดยปกติแล้วโตเกียวจะผ่านมุมมองบุคคลที่สามด้วยการเดินเท้าและพูดคุยกับตัวละครต่าง ๆ เพื่อกระตุ้นเหตุการณ์หลักและวัตถุประสงค์อื่นเสริม  เช่นเดียวกับในซากูระวอส์: โซลอง, มายเลิฟ โลกของซากูระวอส์ได้รับการปรับขนาดให้สัมพันธ์กับตัวละครในนั้น แทนที่จะเป็นภาพล้อเลียนของตัวละครที่สัญจรไปมารอบ ๆ แผนที่ขนาดเล็ก ดังที่พบในเกมซากูระวอส์ภาคก่อน ๆ ทุกพื้นที่จะแทนค่าตามสัดส่วน ส่วนรูปแบบของคิเนมาตรอน ที่เรียกว่าเทเลตรอน เป็นสมาร์ทโฟนที่ช่วยให้คามิยามะดูแผนที่กินซะและพูดคุยกับตัวละครอื่น ๆ ได้
เช่นเดียวกับภาคเริ่มต้นก่อนหน้า รูปแบบการเล่นจะแบ่งออกเป็นส่วนการผจญภัยที่คามิยามะสำรวจกินซะและพูดคุยกับตัวละคร รวมถึงส่วนการต่อสู้ องค์ประกอบรูปแบบการเล่นที่กลับมาคือ "ระบบภาพสดและโต้ตอบ" (LIPS) แบบดั้งเดิม โดยในระหว่างการสนทนาผู้เล่นจะได้รับตัวเลือกมากมายให้เลือกภายในเวลาที่กำหนด สิ่งที่ตอบสนองที่ผู้เล่นเลือกส่งผลโดยตรงต่อความสัมพันธ์ของคามิยามะกับเหล่าตัวละครเอก รวมถึงส่งผลต่อประสิทธิภาพในช่วงการต่อสู้ในภายหลัง การตอบสนองของคามิยามะยังส่งผลต่อการสนับสนุนตัวละครที่ผู้เล่นไม่ได้ควบคุม (NPCs) เวอร์ชันที่นำมาใช้ในเกมนี้คือ "ระบบภาพสดและโต้ตอบแอนะล็อก" ซึ่งผู้เล่นสามารถเลื่อนกล้องไปรอบ ๆ และเน้นวัตถุหรือผู้คนเพื่อกระตุ้นบทสนทนาได้มากขึ้น  ในส่วนการสนทนาตัวต่อตัว ผู้เล่นสามารถเลื่อนเคอร์เซอร์ไปที่องค์ประกอบฉากหลังหรือตัวละครเพื่อกระตุ้นบทพูดเดี่ยวในใจและการตอบสนองที่แตกต่างกันไปจากเหล่าตัวละคร ผู้เล่นสามารถบันทึกเกมของตนโดยอัตโนมัติเมื่อเริ่มการผจญภัยและส่วนการต่อสู้ของแต่ละบท รวมถึงด้วยตนเองในระหว่างช่วงพักและขณะสำรวจ ซึ่งรวมถึงสถานะของวีรสตรีหลักเช่นเดียวกับการสนับสนุนตัวละครที่ผู้เล่นไม่ได้ควบคุม
ซากูระวอส์เป็นเกมแรกในซีรีส์หลักของซากูระวอส์ที่ใช้ระบบการต่อสู้แบบแอ็กชัน แทนที่จะใช้อินเทอร์เฟซเมนู ผู้เล่นจะเลือกคำสั่งที่แมปกับปุ่มบนคอนโทรลเลอร์โดยตรง คอมแบตรีวีวเวิลด์เกมส์สามารถเล่นได้สูงสุดสามรอบ ผู้เล่นสามารถเลือกตัวละครเพื่อช่วยคามิยามะได้สูงสุดสองตัวในแมตช์ ระหว่างการต่อสู้ ตัวละครแต่ละตัวจะมีพลังชีวิต (HP) และพลังเวทมนตร์ (MP) ซึ่งพลังชีวิตจะลดลงเมื่อตัวละครถูกโจมตี เกมจะจบลงเมื่อระดับพลังชีวิตของตัวละครทั้งหมดถึงศูนย์ แม้ว่าผู้เล่นสามารถเล่นต่อได้ตั้งแต่เริ่มการต่อสู้หรือเช็กพอยต์สุดท้าย
แกงแค
ส่วนผสม
แกงแคใช้เครื่องปรุงเป็นสารพัดผัก เช่น ตำลึง ชะพลู ชะอม เสลดพังพอนตัวเมีย (ลิ้นเขียด) ผักชีฝรั่ง ดอกแค ยอดคูน ผักคราดหัวแหวน ยอดดีปลี มารวมทำเป็นแกง ใส่เนื้อย่าง เช่น วัว ควาย หรือหมู ไก่ กบ หรือใช้เนื้อตากแห้ง ปลาแห้ง ปรุงรสด้วยน้ำพริก ซึ่งประกอบด้วย พริกแห้ง ข่าหั่น ขมิ้น ตะไคร้ซอย กระเทียมแกะเปลือก หอมแดงปอกเปลือก กะปิแกง เกลือเม็ด ปลาร้าสับเล็กน้อย นำมาโขลกให้ละเอียด แกงแคมีน้ำพอขลุกขลิก มีรสเผ็ด หวาน เค็ม ที่เกิดจากการปรุงน้ำปลา ส่วนความหวานได้จากน้ำของผัก หอมมะแขว่น รสชาติไม่จัด
แกงแคอาจแกงในลักษณะแห้ง เรียกว่า คั่วแค หรืออาจเติมข้าวคั่วและห่อใบตองแล้วนำไปนึ่ง เรียกว่า ห่อนึ่งแค หากแกงแคเหลือ อาจไปรวมกับแกงอื่น เช่น แกงฮังเล แกงอ่อม เติมหน่อไม้ดอง วุ้นเส้น และผักอื่นอีก ก็สามารถเป็นแกงโฮะอีกอย่าง
สิ่งสืบเนื่อง
ด้วยลักษณะของแกงแคที่นำผักหลากชนิดมารวมกัน จึงมีการเรียกหมู่บ้านที่มีคนหลากหลายชาติพันธุ์ ว่า บ้านแกงแค หรือคำว่า ธัมม์แกงแค มีความหมายถึง คัมภีร์ที่มีการรวมเอาหลากหลายเรื่องเข้ามารวมเป็นไม้ประกับธัมม์เดียวกัน โดยธัมม์แกงแคมักเป็นธัมม์ชะตา เช่น ธัมม์ประจำวันเกิด เดือนเกิด ปีเกิด ที่นำมาถวายพระเป็นต้น ขณะที่โดยปกติจะแยกเป็นแต่ละเรื่องแต่เป็นหลายผูก
หมู่เกาะบริติชเวอร์จิน
หมู่เกาะบริติชเวอร์จิน หรือ หมู่เกาะเวอร์จินของอังกฤษ (British Virgin Islands) เป็นดินแดนโพ้นทะเลของสหราชอาณาจักร ประกอบด้วยเกาะน้อยใหญ่กว่า 50 เกาะ มีที่ตั้งอยู่ในทะเลแคริบเบียน ทางตะวันออกของประเทศจาเมกา เดิมนั้นเป็นส่วนหนึ่งของจักรวรรดิดัตช์ (Dutch Empire) ภายหลังอังกฤษเข้ามาครอบครอง เมื่อ พ.ศ. 2215
ผู้ตั้งชื่อหมู่เกาะนี้คือ คริสโตเฟอร์ โคลัมบัส โดยตั้งชื่อนามนักบุญ Ursula ซึ่งตามตำนานกล่าวว่าท่านมีสาวกเป็นหญิงสาวพรหมจารีถึง 11,000 คน
ตุลาการ
อำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก (Eastern Caribbean Supreme Court)